Here is a page extracted from Wikipedia that may contain CSS, HTML, and a lot of unformatted text.

Title: جزر
Content: الجزر (الاسم العلمي:Daucus carota) هوا نوع نباتى يتبع جنس الجزر من الفصيلة الخيمية.

الجزر جت من الفارسية (گزر) و هوا نبات جذرى بيطلع فى التربه و له الوان كتيره زى الاحمر و البرتقانى و الاصفر و الابيض و الاسود و البنفسجى, وهو موجود طول السنة.

الجزر فيه:
 فيتامين ا
 مادة الكاروتين
 نسبه عاليه من الكربوهيدرات
 غنى بالمواد البروتينيه و الاحماض الامينية
 كمية كبيرة من الاملاح القلوية التاثير زى البوتاسيوم و فيه كميه قليله من املاح الصوديوم والكالسيوم والبورون واليود و غيرها.
 كميات كبيره من الفيتامينات زى: ا- ب - ب2 - ب6 – ج – و- د

تاريخ الجزر 
بيقولوا ان الجزر اصله شمال افريقيا والشرق الاوسط واسيا الوسطى و من البلاد دى انتشر الجزر لكل العالم. و الاغريق هما اول ناس قالو على فوايد الجزر الصحيه.

القيمه الغذائيه للجزر 
الجزر غنى بالالياف و المعادن (و خاصه السيلينيوم)، و الدهون اللى ممكن تدوب فى الكاروتين β، الوضع المتقدم ل retinol (فيتامين ا).

المصدر: Souci.Fachmann.Kraut 1994

السعرات الحراريه فى الجزر 
الجزر فيه سعرات قليله 27 سعر فى ال 100 جرام, عشان كده بيوصفوه للناس اللى عاوزه تخس

زراعه الجزر 
الجزر بيتزرع فى تربه كويسة الصرف وهشه و نضيفه و مفيهاش حجاره و بيكون فيه شمس كويسه و برضه فيه ضل كويس.

فوايد الجزر 

الجزر فيه فوايد كتيرة قوى زى:

 بيقوى النظر و عشان كده بيقولو للعيال الصغيره ان الجزر بيقوى النظر
 بيرطب البشرة و مبيخليش تجاعيد فى الوش
 بيسهل عملية الهضم و بيمنع الامساك
 بيقوى العمليه الجنسيه
 بيحمى الجسم من السرطان
 بيظبط السكر فى الدم عند مرضى السكر
 بيساعد فى التخسيس
 بيخلى الشعر صحي
 بينضف الكبد من السموم
 غذاء كويس للحامل

طريقة تناول الجزر 
 متقشرش الجزر لان فيه مواد كتير مهمة موجودة فى القشر
 الجزر النى احسن من المطبوخ فى الهضم

وصلات برانيه 
 فوائد الجزر الصحية 
 فوائد الجزر

نبات
اكل